**IMATRAN RATSASTAJAT RY:N VUOSIKERTOMUS 2021** (Perustettu 9.9.1982)

**Hallitus ja henkilöstö**

Seuran hallituksen kokoonpano oli vuonna 2021 seuraava: puheenjohtaja Tarja Juotasniemi-Rutanen, varapuheenjohtaja Anna Jäppinen kesään asti, jonka jälkeen Kati Meskanen ja sihteeri Anna Hasu. Muut hallituksen varsinaiset jäsenet olivat Venla Helenius, Anu Siuvatti, Kati Meskanen ja Emmi Reinikainen. Varajäseninä olivat Erja Liukka ja rahastonhoitaja Katri Savinainen sekä nuorisojäsen Johanna Ikävalko. Hallituksen kokouksia oli vuoden aikana 13 kappaletta etänä.

Tarja Juotasniemi-Rutanen valittiin jatkamaan seuran ja hallituksen puheenjohtajana myös vuodelle 2022.

Seuran kirjanpito siirrettiin Kirjanpitopalvelu Arponen & Janatuiselle Fivaldi-järjestelmään, jossa mm. kaikki ostolaskut käsitellään sähköisesti. Ajantasainen järjestelmä mahdollistaa entistä huomattavasti tarkemman talouden seurannan ja suunnittelun. Toiminnantarkastajana toimi Saara Kippo.

Ratsastuskoulun tuntiopetuksesta vuonna 2021 vastasivat Anu Jousinen, Heli Arponen ja Niina Oikkonen. Lyhytopetusjaksoista ja sijaisuuksista huolehtivat Krista Pekkala, Linda Lehesaho ja Iida Savinainen.

Yhteydenpitoon opettajien välillä käytettiin seuran Facebook-opettajaryhmää ja WhatsApp-ryhmiä.

Anna-Mari Ulvinen työskenteli vakituisena tallityöntekijänä elokuulle 2021 asti ja tämän jälkeen Linda Lehesaho. Palkkatuella osa-aikaisena työskenteli Outi Laitinen vuoden alusta maaliskuulle asti ja toisena osa-aikaisena työntekijänä oli Tessa Nikku vuoden alusta kesäkuulle saakka. Milla Löfman työskenteli osa-aikaisena kesän 2021.

Niko Suikkanen ja Venla Rutanen työskentelivät kesällä 2021 Pihat kuntoon hanketuella.

Tarja Kasanen aloitti työt lokakuussa palkkatuella ja työskenteli marraskuun loppuun asti.

EKLU:n työllistämishankkeen kautta aloitti lokakuussa Jarno Kuikka talonmiestyyppisen työskentelyn seuralle ja sopimus hänen kanssaan on tehty vuodeksi. EKLU:n työllistämishankkeeseen saatava palkkatuki on 100%.

Niina Kiiveri, Siiri Kemppi ja Emma Savinainen suorittivat työharjoittelut seuralla vuoden 2021 aikana.

Tallissa oli keväällä myös TET-harjoittelijoita*.* Ilta- ja viikonloppujen syöttö- ja karsinavuoroista huolehti joukko nuoria syöttäjiä.

Työntekijöiden ja syöttäjien palkka-asioista vastasi Kati Meskanen.

Tallin esihenkilönä toimi Erja Liukka.

Vuoden 2021 lopussa seuralla oli jäseniä yhteensä 178*.* Jäsenistä junioreita oli 95 (joista perhejäseniä 18) ja senioreita 83 (perhejäseniä 14 ja kannatusjäseniä 3).

**Opetus ja valmennus**

Kevät- ja syyskaudella tiistain, torstain ja perjantain oppilaita opetti Anu Jousinen (Banketti Tmi). Maanantain, keskiviikon ja lauantain opetuksesta vastasi Heli Arponen (HevosPointti Heli Arponen). Niina Oikkonen (Tmi Wäärä Laukka) veti perjantai-aamupäivisin aikuisille suunnattua lady-tuntia molemmilla kausilla. Kevät- ja syyskaudella tarjottiin myös yksityis- ja erityisopetusta (Heli ja Niina sekä Linda). Ratsastustunnit pidettiin ulkokentillä, maneesissa ja maastossa.

Lapsille ei pidetty koronan vuoksi ponikerhoja. Ulkopuolisia valmennuksia oli tarjolla usein, esimerkiksi Päivi Kinnusen kouluvalmennukset, Nina Lindqvistin klassisen ratsastuksen valmennukset, Petri Tolmusen estevalmennukset ja Jussi Ahtiaisen kouluvalmennukset.Seuran oppilaille tarjottiin mahdollisuus osallistua opetushevosilla säännöllisesti Päivi Kinnusen kouluvalmennuksiin, muihin valmennuksiin hevosten käyttöasteen mukaan.

Seuran hevoset vuonna 2021 olivat: Hasler, Karmena, Vindaris, Pin Rock's Anjelina Jolie, Adeele, Klinton, Vormsi Rotto, Raua Robert, sekä Whisper toukokuuhun asti ja Bera tammikuussa. Kesäkuusta alkaen Bumba ja Aabel.

Ponit olivat: Aschau, Flying Labolina ja Nummen Keijo, Felek II ja kesäkuusta alkaen Kuba*.*

Ylläpitoa vastaan tuntikäytössä olivat: My Butterfly ja Elo.
Hevoset olivat laitumella 4-5 viikkoa heinäkuussa*.*

Seuran hallinnassa olevien hevosten lisäksi tuntikäytössä oli satunnaisesti yksityisten omistamia ratsuja.
Bera lopetettiin tammikuussa ja Whisper myytiin eläkekotiin toukokuussa. Flying Labolina jäi sairaseläkkeelle joulukuussa. Bumba ja Kuba eivät ole olleet tuntikäytössä kokeiluja lukuunottamatta, lähinnä sairastelujen ja kuntoutuksen sekä Kuban peruskoulutuksen vuoksi.

**Toimitilat**

Toiminta tapahtui edellisvuosien tapaan Maneesikuja 4:ssä. Toimitilat, joista on remontoitu talli ja toimistotilat, on vuokrattu Imatran kaupungilta vuonna 1989. Toiminta tapahtuu kaupungin omistamalla vuokra-alueella, jonne rakennettiin ratsastusmaneesi 1997. Tarhat ja kaksi ratsastuskenttää valaistuksineen on rakennettu aiemmin. Uusin ja kolmas ulkokenttä saatiin vuonna 2013 jalkapalloilijoiden entisen kuplahallin paikalle. Maa-alueen vuokrasopimus uusittiin 20 vuodeksi 1.1.2021 lähtien.

Vuonna 2021 uusintaojitettiin metsätarhojen alue ja uusittiin metsätarhoja sekä valmisteltiin aluetta uusia tarhoja varten.

**Hankinnat**

Seuran varustehankinnat katettiin pääosin käytetyillä varusteilla. Rehu- ja kuivikehankinnoissa valittiin edullisempia vaihtoehtoja aina kun se oli mahdollista laadusta suuremmin tinkimättä.

**Kilpailutoiminta**

Keväällä 2020 Suomeen rantautuneen koronaviruspandemian takia vielä vuonna 2021 kilpailutoimintaa sekä muiden tapahtumien järjestämistä jouduttiin rajoittamaan merkittävästi, joten koulukilpailuja järjestettiin vain kolmet ja estekilpailuja kolmet. Syyskuussa tallilla pidettiin hevosten Match Show.

**Kehitystoiminta**

Iran toiminnan seurannan ja kehittämisen tukena on Yhdistysavain (ent.Sporttisaitti) nettisivusto. Sivusto mahdollistaa mm. hallituksen toimintaan liittyvän dokumentaation tallentamisen ja sähköisen viestinnän tehostamisen julkisten nettisivujen lisäksi. Sivuston tarjoamia mahdollisuuksia on hyödynnetty monipuolisesti.

Seura auditoitiin Aikuisten tähtiseuraksi 21.2.2020. Samalla uusittiin Lasten- ja nuorten osa-alueen auditointi. Seuraava auditointi tulee siis tehtäväksi v 2023.

Toiminnan tavoitteena on ylläpitää seurassa yhteistä toimintatapaa ja periaatteita, joilla laadukasta lasten ja nuorten sekä aikuisten toimintaa voidaan toteuttaa. Tähtiseurakriteerit toimivat seuran kehittämisen apuna ja laadun arvioinnin työkaluna.

Vuonna 2021 on jatkettu Hopoti maksu- ja varausjärjestelmän käyttöä. Hopoti tarjoaa oppilaille ja heidän huoltajilleen mahdollisuuden varata ja peruuttaa tunteja omatoimisesti. Myös hevosten jako ratsastajille ja kaikki tilastoinnit sekä maksut hoituvat Hopotissa. Käyttäjät ovat pääsääntöisesti olleet hyvin tyytyväisiä Hopotiin.

Yksityishevosten omistajien kanssa pidettiin palaveri ja syöttäjäpalavereita pidettiin tarpeen mukaan vakinaisille syöttäjille. Seuran hevosten hoitajien kanssa pidettiin hoitajakokouksia etänä.

**Muu toiminta**

Kesällä pidettiin päiväleirejä sekä lyhytopetusjaksoja. Koulutuksia tarjottiin myös aikuisille. Osa suunnitelluista tapahtumista ja koulutuksista jouduttiin perumaan koronan takia.

Osallistuimme syksyllä Niskalammen asukasyhdistyksen pihakirppis-tapahtumaan järjestämällä kahvion, avoimet ovet ja hevosaiheista toimintaa sekä tarjoamalla myyntipaikkoja kirppismyyjille.

Seura järjesti koronan vuoksi vain pieniä talkoita